CELEX: 32010R0780
Language: lv
Date: 2010-09-02 00:00:00
Title: Komisijas Regula (ES) Nr. 780/2010 ( 2010. gada 2. septembris ), ar ko apstiprina maznozīmīgus specifikācijas grozījumus attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Thüringer Leberwurst (AĢIN))

3.9.2010   
            
            
               LV
            
            
               Eiropas Savienības Oficiālais Vēstnesis
            
            
               L 233/19
            
         KOMISIJAS REGULA (ES) Nr. 780/2010
   (2010. gada 2. septembris),
   ar ko apstiprina maznozīmīgus specifikācijas grozījumus attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Thüringer Leberwurst (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 9. panta 2. punkta otro teikumu,
   tā kā:
   
               (1)
            
            
               Saskaņā ar Regulas (EK) Nr. 510/2006 9. panta 1. punkta pirmo daļu Komisija izvērtēja Vācijas pieteikumu specifikācijas grozījumu apstiprināšanai attiecībā uz aizsargāto ģeogrāfiskās izcelsmes norādi Thüringer Leberwurst, kas reģistrēta ar Komisijas Regulu (EK) Nr. 2400/96 (2), kurā grozījumi izdarīti ar Regulu (EK) Nr. 2206/2003 (3).
            
         
               (2)
            
            
               Pieteikums iesniegts, lai grozītu specifikāciju, padarot dabīga apvalka izmantošanu par obligātu un iekļaujot tajā papildu iepakojuma veidus, konkrētāk, lai atļautu izmantot plastmasas bundžas, bet ne mākslīgu apvalku. Šāda veida iepakojums vairāk atbilst faktiskajai tirgus situācijai un patērētāju izvēlei un ļauj izmantot esošo tirgus potenciālu.
            
         
               (3)
            
            
               Komisija izskatīja minētos grozījumus un nolēma, ka tie ir pamatoti. Tā kā grozījumi ir maznozīmīgi, Komisija tos var apstiprināt, nepiemērojot minētās regulas 6. un 7. pantā izklāstīto procedūru,
            
         IR PIEŅĒMUSI ŠO REGULU.
   1. pants
   Specifikācijas grozījumi attiecībā uz aizsargāto ģeogrāfiskās izcelsmes norādi Thüringer Leberwurst, kā norādīts I pielikumā, ir apstiprināti.
   2. pants
   Atjauninātais vienotais dokuments ir pievienots šīs regulas II pielikumā.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 2. septembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 93, 31.3.2006., 12. lpp.
   
      (2)  OV L 327, 18.12.1996., 11. lpp.
   
      (3)  OV L 330, 18.12.2003., 13. lpp.
   
      I PIELIKUMS
      Produkta ar aizsargāto ģeogrāfiskās izcelsmes norādi Thüringer Leberwurst specifikācijā apstiprina šādus grozījumus:
      specifikācijas punktā “4.2. Apraksts” pirmās daļas pēdējo teikumu aizstāj ar šādu:
      “Desas ir pildītas dabīgā apvalkā, piemēram, cūku loku zarnu apvalkā, urīnpūšļa apvalkā vai liellopu loku zarnu apvalkā, vai konservētas stikla bundžās vai citā iepakojumā, izņemot mākslīgā apvalkā.”
   
   
      II PIELIKUMS
      
         VIENOTS DOKUMENTS
      
      
         Padomes Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību
         
            THÜRINGER LEBERWURST
         
         EK Nr. DE-PGI-0105-0222-02.02.2009.
         AĢIN ( X ) ACVN ( )
         1.   Nosaukums
         
         
            Thüringer Leberwurst
         
         2.   Dalībvalsts vai trešā valsts
         
         Vācija
         3.   Lauksaimniecības produkta vai pārtikas produkta apraksts
         
         3.1.   Produkta veids
         
         
                     1.2. grupa.
                  
                  
                     Gaļas produkti
                  
               3.2.   Produkta apraksts, uz kuru attiecas 1. punktā minētais nosaukums
         
         
            Thüringer Leberwurst ir aknu desas, kas gatavotas pēc tradicionālām receptēm, ar pikantu garšu, un tās pārdod svaigas vai konservētas. Desu galvenā sastāvdaļa ir svaigas aknas. Tauku gabaliņi sastāv no šķiņķa, kam noņemta āda, un vēdera daļas taukiem. Desas ir pildītas dabīgā apvalkā, piemēram, cūku loku zarnu apvalkā, urīnpūšļa apvalkā vai liellopu loku zarnu apvalkā, vai konservētas stikla bundžās vai citā iepakojumā, izņemot mākslīgā apvalkā.
         Sastāvs:
         cūkgaļa, cūku aknas, nitrātsāls, sautēti sīpoli, garšvielu maisījums (jo īpaši malti pipari un Tīringenes majorāns), dūmu aromāts.
         3.3.   Izejvielas (tikai pārstrādātiem produktiem)
         
         —
         3.4.   Dzīvnieku barība (tikai dzīvnieku izcelsmes produktiem)
         
         —
         3.5.   Īpaši ražošanas posmi, kas jāveic noteiktajā ģeogrāfiskajā apgabalā
         
         Viss ražošanas process tiek veikts norādītajā ģeogrāfiskajā apgabalā.
         3.6.   Īpaši noteikumi griešanai, rīvēšanai, iepakošanai u. c.
         
         —
         3.7.   Īpaši noteikumi marķēšanai
         
         —
         4.   Precīza ģeogrāfiskā apgabala definīcija
         
         Tīringene
         5.   Saikne ar ģeogrāfisko apgabalu
         
         5.1.   Ģeogrāfiskā apgabala specifika
         
         
            Thüringer Leberwurst ražošana ir gadsimtiem sena tradīcija Tīringenē. Iespējams, tā ir tikpat sena, cik pats miesnieka amats Tīringenē. Pat mūsdienās Thüringer Leberwurst izgatavo šajā reģionā ļoti populārajos “kaušanas svētkos” un ēd svaigi pagatavotu. Gandrīz visi Tīringenes gaļas izstrādājumu un desu ražotāji šo desu iekļauj savā produktu klāstā. Izcelsmes vietas nosaukums ir saglabāts, jo bijušajā VDR to izmantoja tikai kā vienīgo ģeogrāfiskās izcelsmes norādi.
         5.2.   Produkta specifika
         
         Tīringenes desas, tostarp Thüringer Leberwurst, kopš neatminamiem laikiem ir iecienītas visā Vācijā un vairāk nekā 200 gadus ārpus tās. Thüringer Leberwurst ir viena no vispopulārākajām desām Tīringenē.
         5.3.   Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN)
         
         
            Thüringer Leberwurst reputācija ir balstīta uz Tīringenes miesnieku prasmēm un pieredzi, kā arī no paaudzes paaudzē nodotajām receptēm.
         
            Atsauce uz specifikācijas publikāciju
         
         (Regulas (EK) Nr. 510/2006 5. panta 7. punkts)
         
            Markenblatt, 20. sēj., 16.5.2008., 7a-bb daļa, 33363. lpp.
         http://register.dpma.de/DPMAregister/geo/detail.pdfdownload/148